向和卿覽余詩見贈次韵奉酬
作者：楊時
朝代：宋

paragraphs: 杜陵頭白長昏昏，海圖舊繡冬不溫。
更遭惡卧布衾裂，盡室受凍憂黎元。
詩人窮愁自古爾，豈若種藝依青門。
嗟予老懶世不用，窮巷久雨無高軒。
蟲鳴鳥噪感時節，嫠不恤緯羞前言。
殘章斷簡棄不錄，自愧潢潦無根源。
君胡衮字富褒飾，三復妙語將誰論。
知君獨負青雲器，欲使饑者名長存。